নবাবগঞ্জ (দিনাজপুর) সংবাদদাতা ॥ সোমবার দিনাজপুরের নবাবগঞ্জে বেলা ১১টায় উপজেলা চত্বরে কৃষি সম্প্রসারণ অধিদপ্তরের খামার যান্ত্রিকীকরনের মাধ্যমে ফসল উৎপাদন বৃদ্ধি প্রকল্পের আওতায় আনুষ্ঠানিক ভাবে উপজেলার হরিল্যখুর  গ্রামের কৃষক মোঃ মোতাহার হোসেনের হাতে মাহিন্দ্র ওজুম নামের প্রায় ১১ লাখ ৮৫ হাজার টাকা মুল্যের ট্রাকটরের চাবি হস্তান্তর করেন উপজেলা নির্বাহী অফিসার মোঃ আব্দুল মোতালেব সরকার। এ সময় উপজেলা কৃষি কর্মকর্তা ড. মোঃ আবুল কালাম আজাদ, বরেন্দ্র বহুমুখী উন্নয়ন কর্তৃপক্ষের সহকারী প্রকৌশলী মোঃ সাইজুদ্দিন, উপজেলা শিক্ষা কর্মকর্তা মোঃ মোস্তাফিজুর রহমান, সহকারী কৃষি অফিসার ৩ নং গোলাপগঞ্জ ইউ,পির দায়িত্বরত বি,এস মোঃ মামুনুর রশিদ সাংবাদিক এম রুহুল আমিন প্রধান। চাবি হস্তান্তরের সময় উপজেলা নির্বাহী অফিসার মোঃ আব্দুল মোতালেব  সরকার বলেন সরকার কৃষি বিভাগকে প্রযুক্তি ভিত্তিক করতে ব্যাপক কর্মসূচি গ্রহন করেছে। কৃষকের সুবিধার্থে পর্যায়ক্রমে ৯ টি ইউনিয়নের কৃষকদের মাঝে ভুর্তকী দিয়ে খামার যান্ত্রীকিকরণের মাধ্যমে উৎপাদন বৃদ্ধি করার লক্ষে উপজেলার ১৪৬ জন কৃষকের মাঝে শতকরা ২৫ ভাগ ভুর্তকীর শর্তে ৬ টি ট্রাকটর ও ১৪০টি পাওয়ার টিলার কৃষকের হাতে ডিলারের মাধ্যমে হস্তান্তরের করা হবে বলে কৃষি অধিপ্তর জানিয়েছে।